Diari Oficial de la Generalitat Valenciana


Sumari del DOGV 5203, del 21-02-2006 (2006/1989)

DECRET 23/2006, de 17 de febrer, del Consell de la Generalitat, que modifica el Decret 207/2003, de 10 d'octubre, pel qual s'establixen els requisits mínims dels centres docents de Formació de Persones Adultes que impartisquen ensenyances bàsiques.
--------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2006/02/17/23/dof/vci/html**

### Dades del document

Número de DOGV
:   5203

Data del DOGV
:   21-02-2006

Secció del DOGV
:   I. DISPOSICIONS GENERALS

Número del document
:   2006/1989


Data del document
:   17-02-2006

Organisme emissor
:   Conselleria de Cultura, Educació i Esport

Tipus de document
:   Decret

Anàlisi jurídica

 Descriptors 

:   * centre d'ensenyament
    * legislació
    * educació d'adults
    * educació
    * legislació escolar

DECRET 23/2006, de 17 de febrer, del Consell de la Generalitat, que modifica el Decret 207/2003, de 10 d'octubre, pel qual s'establixen els requisits mínims dels centres docents de Formació de Persones Adultes que impartisquen ensenyances bàsiques.[2006/X1989]  
El Decret 207/2003, de 10 d'octubre, del Consell de la Generalitat, va establir els requisits mínims dels centres docents de Formació de Persones Adultes que impartisquen ensenyances bàsiques.  
El Decret 256/2004, de 12 de novembre, del Consell de la Generalitat, va modificar l'apartat 2 de la disposició transitòria segona del Decret 207/2003, de 10 d'octubre, que es referia al termini de presentació de la sol·licitud d'autorització per a impartir les ensenyances del cicle I i primer nivell del cicle II.  
La disposició transitòria primera de l'esmentat Decret 207/2003 establix que les autoritzacions provisionals reconegudes als centres per a impartir el segon nivell del cicle II de la Formació Bàsica de Persones Adultes s'extingiran a la finalització del curs escolar 2004/2005.  
Els titulars dels programes municipals i centres privats d'Educació Permanent d'Adults que vullguen convertir-se en centres autoritzats per a impartir el segon nivell del cicle II de la Formació Bàsica de Persones Adultes, han de realitzar una sèrie d'actuacions prèvies per a complir les condicions tècniques i administratives establides per la nova normativa.  
La necessitat d'efectuar obres d'adaptació de les instal·lacions a les exigències establides en l'esmentat Decret 207/2003 ha suposat que determinats centres no estaran disponibles en el període establit en la disposició transitòria primera de l'esmentat decret, amb la no desitjada conseqüència de reduir l'oferta de places escolars per a impartir este nivell educatiu.  
Per tot això, oït el Consell de la Formació de Persones Adultes en la Comunitat Valenciana, a proposta del conseller de Cultura, Educació i Esport, conforme amb el Consell Jurídic Consultiu de la Comunitat Valenciana i amb la deliberació prèvia del Consell de la Generalitat, en la reunió del dia 17 de febrer de 2006,  
DECRETE  
Article únic  
Es modifica la disposició transitòria primera del Decret 207/2003, de 10 d'octubre, del Consell de la Generalitat, pel qual s'establixen els requisits mínims dels centres docents de Formació de Persones Adultes que impartisquen ensenyances bàsiques, que quedarà redactada de la forma següent:  
.Els que a l'empara de la disposició transitòria segona de l'Orde de 14 de juny de 2000, de la Conselleria de Cultura i Educació, modificada per l'Orde de 18 desembre de 2001, es trobaren autoritzats per a impartir el segon nivell del cicle II de la Formació Bàsica de Persones Adultes queden autoritzats per a desenrotllar la dita activitat per al curs 2005-2006..  
DISPOSICIÓ FINAL  
El present decret entrarà en vigor l'endemà de la publicació en el Diari Oficial de la Generalitat Valenciana. No obstant, els efectes s'entendran referits al 31 d'agost de 2005.  
València, 17 de febrer de 2006  
El president de la Generalitat,  
FRANCISCO CAMPS ORTIZ  
El conseller de Cultura, Educació i Esport,  
ALEJANDRO FONT DE MORA TURÓN


Còpia Permalink ELI